**Præfatio: de apostolorum apostola**

Vere dignum et iustum est,

æquum et salutáre,

nos te, Pater omnípotens,

cuius non minor est misericórdia quam potéstas,

in ómnibus prædicáre per Christum Dóminum nostrum.

Qui in hortu maniféstus appáruit Maríæ Magdalénæ,

quippe quae eum diléxerat vivéntem,

in cruce víderat moriéntem,

quæsíerat in sepúlcro iacéntem,

ac prima adoráverat a mórtuis resurgéntem,

et eam apostolátus offício coram apóstolis honorávit

ut bonum novæ vitæ núntium

ad mundi fines perveníret.

Unde et nos, Dómine, cum Angelis et Sanctis univérsis

tibi confitémur, in exsultatióne dicéntes:

Sanctus, Sanctus, Sanctus Dóminus Deus Sábaoth…